**ԱՄՓՈՓԱԹԵՐԹ**

«Հայաստանի Հանրապետության կառավարության 2022 թվականի հուլիսի 14-ի N 1065- ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի

|  |  |
| --- | --- |
| **1. Ֆինանսների նախարարություն** | **20 սեպտեմբեր 2022թ.** |
| **N 01/26/16213-2022** |
| Ուսումնասիրելով ՀՀ կառավարության որոշման նախագիծը առաջարկում ենք- քննարկել նախագծի 1-ին կետի 2-րդ ենթակետում նշված ապրանքների ձեռք բերումը հրատապության հիմքով պայմանավորված մեկ անձից գնման ձևով, առանց գործող կարգավորումների նկատմամբ բացառությունների սահմանելու հանգամանքի կազմակերպման հնարավորության հարցը, ինչի արդյունքում ընթացակարգին մասնակցելու հնարավորություն կունենա ցանկացած մասնակից, այդ թվում՝ նախագծի հիմնավորման մեջ նշված կազմակերպությունը. | **Պարզաբանում՝**- առանց գործող կարգավորումների նկատմամբ բացառությունների գնման գործընթացը կազմակերպելը կբերի լրացուցիչ խոչընդոտների, քանի որ շուկայի ուսումնասիրությունով նշված ապրանքի մատակարարման համար մատակարար ընկերությունների կողմից նվազագույն ժամկետ է սահմանվում 120 աշխատանքային օր, հիմնավորման մեջ նշված ընկերությունը համաձայնվել է ապրանքը մատակարարել էականորեն կարճ ժամկետում՝ մինչև 2022թ. դեկտեմբերի 25-ը: Գնման ընթացակարգ հայտարարելու դեպքում մեծ է գնման ընթացակարգի ձախողման, (եթե սահմանվեն մատակարարման ավելի կարճ ժամկետներ, կամ այլ պատճառներով բողոքարկումներ, ընտրված մասնակցի կողմից հայտի, որակավորման, պայմանագրի ապահովումների չներկայացնելը), և դրա արդյունքում մատակարարման ժամկետների հետաձգման հավանականությունը: |
| - նախագծի 1-ին կետում ավելացնել դրույթ՝ ՀՀ կառավարության 14/07/2022թ. թիվ 1065-Ն որոշման նախաբանում կարգի 3-րդ կետին հղում կատարելու վերաբերյալ. | -Ընդունվել է |
| - նշել ձեռքբերվող մեքենաների քանակը, ժամկետները և միավորի գները, նկատի ունենալվ, որ ՀՀ կառավարության 14/07/2022թ. Թիվ 1065-Ն որոշման հավելված 7-ում գնման առարկաները ներկայացված են 3 չափաբաժիններով. | -Ընդունվել է |
| - հայտնում ենք, որ նախագծի փաթեթը չի պարունակում հիմնավորումներ ինչպես ՀՀ կառավարության 04/05/2017թ. N 526-Ն որոշմամբ հաստատված կարգի 71-րդ կետի 1-ին ենթակետի զ պարբերության պահանջների նկատմամբ սահմանվող բացառության կիրառման վերաբերյալ, մասնավորապես՝ թե պատվիրատուն ինչպես է ապահովելու պայմանագրի (կանխավճարի) և որակավորման ապահովման պայմանները չկիրառելու դեպքում առաջանալիք հնարավոր ռիսկերի նվազեցումը, այնպես էլ կարգի 43-րդ կետի պահանջները չկիրառելու անհրաժեշտության վերաբերյալ. | -Ընդունվել է |
| **2. Արդարադատության նախարարություն** | **30 սեպտեմբեր 2022թ.** |
| **N /27.4/43406-2022** |
| Ուսումնասիրելով ՀՀ կառավարության որոշման նախագիծը առաջարկում ենք - Նախագծի 1-ին կետի 2-րդ ենթակետով նախատեսվում է թույլատրել Հայաստանի Հանրապետության արտակարգ իրավիճակների նախարարությանը մինչև 2022 թվականի բյուջետային տարվա ավարտը սույն որոշման N 7 հավելվածում նշված «34111200 ԳՄԱ ծածկագրով՝ փրկարարական մեքենաներ» **թվով 9 փրկարարական մեքենաներ**՝ 70 000.0 հազ. դրամ միավորի գնով, ապրանքի գնման գործընթացն իրականացնել «Գնումների մասին» Հայաստանի Հանրապետության օրենքի **23-րդ հոդվածի 1-ին մասի 2-րդ կետի հիման** վրա՝ **հրատապ մեկ անձից գնման ձևով՝** չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 21-րդ կետի 1-ին ենթակետի «դ» պարբերության, 43-րդ կետի և 71-րդ կետի 1-ին ենթակետի (բացառությամբ «զ» պարբերության), ինչպես նաև Հայսատանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները: Նախագծին կից հիմնավորման համաձայն՝ 2022թ. հուլիսի 25-ին հայտարարվել է ԷԱՃԱՊՁԲ-ԱԻՆ-22/121 ծածկագրով գնման ընթացակարգ, որը 22.08.2022թ հայտարարվել է չկայացած (Առանց ԱԱՀ-ի նվազագույն գնային առաջարկ ներկայացրած մասնակցի հայտը մերժվել է (Հայտով չի ներկայացվել Հայտի ապահովումը): Նոր գնման գործընթաց կազմակերպելը կտևի 40 օրացուցային օրվանից ոչ պակաս: Բացի այդ, հայաստանյան և արտասահմանյան շուկաների ուսումնասիրությունից և պաշտոնական հարցումներով պարզվել է, որ նշված փրկարարական մեքենաները հավաքելու և մատակարարելու համար անհրաժեշտ կլինի մոտ 120 աշխատանքային օր, որը ժամանակի առումով նպատակահարմար չէ փրկարար ծառայության բնականոն աշխատանքների արդյունավետ կազմակերպելու տեսանկյունից: ՌԴ «Վարգաշինսկի հրդեհաշիջման և հատուկ սարքավորումների» բաժնետիրական ընկերությունը ապրանքը կմատակարարի մինչև 2022թ. դեկտեմբերի 30-ը: Ոստի նպատակահարմար է վերոնշյալ ապրանքի ձեռքբերումը իրականացնել «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետի հիման վրա՝ հրատապ մեկ անձից գնման ձևով: Այս առումով հարկ ենք համարում անդրադառնալ հետևյալ իրավակարգավորումներին. «Գնումների մասին» օրենքի 23-րդ հոդվածի 1-ին մասի 2-րդ կետի համաձայն՝ գնումը կարող է կատարվել մեկ անձից, եթե արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել.: Հայաստանի Հանրապետության կառավարության 2017 թվականի մայիսի 4-ի թիվ 526-Ն որոշման հավելվածի 23-րդ կետի 5-րդ ենթակետի համաձայն՝ գնումները կարող են կատարվել օրենքի 23-րդ հոդվածի 1-ին մասի 2-րդ կետի հիման վրա՝ հետևյալ դեպքերում՝ա. գնումն իրականացվում է «Արտակարգ իրավիճակներում բնակչության պաշտպանության մասին» Հայաստանի Հանրապետության օրենքով նախատեսված արտակարգ իրավիճակների կամ օտարերկրյա պետությունների տարածքներում տեղի ունեցած բնական աղետների «Ռազմական դրության իրավական ռեժիմի մասին» Հայաստանի Հանրապետության օրենքով նախատեսված ռազմական դրություն հայտարարելու, Հայաստանի Հանրապետության օրենսդրությամբ նախատեսված դեպքերում զինված ուժերում ուժեղացված աշխատանքային ռեժիմ սահմանելու, ինչպես նաև մատակարարումը, կատարումը և մատուցումը դադարեցված՝ կենսական նշանակություն ունեցող ապրանքների, աշխատանքների և ծառայությունների՝ այլընտրանքային ապրանքներով, աշխատանքներով և ծառայություններով փոխարինելու անհնարինության կամ ապրանքների դեպքում՝ պահուստներում բացակայության հետևանքով առաջացած և հրատապ համարվող կարիքների բավարարման նպատակով: Այս հիմքով պետության կարիքների համար անհրաժեշտ ապրանքների, աշխատանքների և ծառայությունների ձեռքբերումը կարող է իրականացվել առանց տվյալ գնումը կատարելու համար ֆինանսական հատկացումներ նախատեսված լինելու հանգամանքի, Հայաստանի Հանրապետության վարչապետի գրավոր համաձայնությամբ, տվյալ կամ հաջորդող բյուջետային տարիներին գումարները նախատեսելու պայմանով: Սույն ենթակետի համաձայն հրատապ է համարվում այն կարիքը, որը պետք է ամբողջ ծավալով բավարարվի` պայմանագրի կատարման արդյունքն ամբողջ ծավալով ընդունվի գնման պահանջի ծագման օրվանից մինչև ութսուն օրացուցային օրվա ընթացքում՝ պայմանով, որ հրատապ համարվող ապրանքի մատակարարումը, աշխատանքի կատարումը կամ ծառայության մատուցումը պետք է սկսվեն այնպիսի ժամկետում, որի ընթացքում գնման մրցակցային որևէ ձևի կիրառումը ժամկետի առումով անհնար է, բ. պետության կամ համայնքների կարիքների համար գնումների դեպքում համապատասխանաբար Հայաստանի Հանրապետության կառավարության կամ համայնքի ավագանու, այլ պատվիրատուների դեպքում՝ ընդհանուր կառավարումն իրականացնող լիազորված մարմնի ղեկավարի, իսկ հիմնադրամների դեպքում՝ հոգաբարձուների խորհրդի որոշմամբ անհետաձգելի համարված այլ դեպքերում,գ. չկանխատեսված իրավիճակների հետևանքով առաջացած և հրատապ համարվող գնումների դեպքում՝ բացառությամբ օրենքի 37-րդ հոդվածի 1-ին մասի 2-րդ կետի հիման վրա գնման ընթացակարգը չկայացած հայտարարելու դեպքերի: Ընդ որում, հրատապ է համարվում այն կարիքը, որը պետք է ամբողջ ծավալով բավարարվի` պայմանագրի կատարման արդյունքն ամբողջ ծավալով ընդունվի գնման պահանջի ծագման օրվանից մինչև 80 օրացուցային օրվա ընթացքում՝ պայմանով, որ հրատապ համարվող ապրանքի մատակարարումը, աշխատանքի կատարումը կամ ծառայության մատուցումը պետք է սկսվեն այնպիսի ժամկետում, որի ընթացքում գնման մրցակցային որևէ ձևի կիրառումը ժամկետի առումով անհնար է,դ. պետության կարիքների համար չկատարվող ավիասպասարկման ծառայությունների գնման դեպքում, եթե ծառայության մատուցումը պետք է սկսվի տվյալ պաշտոնական գործուղումը թույլատրող իրավական ակտն ուժի մեջ մտնելու օրվանից այնպիսի ժամկետում, որի ընթացքում գնման մրցակցային այլ ձևի կիրառումը ժամկետի առումով անհնար է,ե. շինարարական ծրագրերի իրականացման ընթացքում տեխնիկական կամ հեղինակային հսկողության ծառայություններ մատուցող անձի կողմից պայմանագրի կատարումից միակողմանի հրաժարվելու դեպքում, պայմանով, որ ծառայության մատուցումը պետք է սկսվի այնպիսի ժամկետում, որի ընթացքում գնման մրցակցային որևէ ձևի կիրառումը ժամկետի առումով անհնար է:Այսպիսով՝ Նախագծի հիմնավորումից պարզ է դառնում, որ նշված կարիքի բավարարարումը ամբողջ ծավալով չի կատարվում գնման պահանջի ծագման օրվանից մինչև 80 օրացուցային օրվա ընթացքում, ինչպես սահմանված է 2017 թվականի մայիսի 4-ի թիվ 526-Ն որոշման հավելվածի 23-րդ կետի 5-րդ ենթակետով, քանի որ ՌԴ «Վարգաշինսկի հրդեհաշիջման և հատուկ սարքավորումների» բաժնետիրական ընկերությունը, ապրանքը մատակարարելու է մինչև 2022 թվականի դեկտեմբերի 30-ը:Միևնույն ժամանակ 2017 թվականի մայիսի 4-ի N 526-Ն որոշմամբ հաստատված կարգի 23-րդ կետի 5-րդ ենթակետի «բ» պարբերությամբ նախատեսված իրավակարգավորումների վերլուծությունից պարզ է դառնում, որ գնումները կարող են կատարվել «Գնումների մասին» օրենքի 23-րդ հոդվածի 1-ին մասի 2-րդ կետով նախատեսված մեկ անձից գնումներ կատարելու ընթացակարգով նաև այլ դեպքերում, երբ պետության կամ համայնքների կարիքների համար գնումների դեպքում համապատասխանաբար Հայաստանի Հանրապետության կառավարության կամ համայնքի ավագանու, այլ պատվիրատուների դեպքում՝ ընդհանուր կառավարումն իրականացնող լիազորված մարմնի ղեկավարի, իսկ հիմնադրամների դեպքում՝ հոգաբարձուների խորհրդի **որոշմամբ այդ դեպքերը համարվել են անհետաձգելի:**Հիմք ընդունելով վերոգրյալը՝ անհրաժեշտ է Նախագծին կից ներկայացված հիմնավորման մեջ հստակեցնել, թե կոնկրետ որ հիմքով է նախատեսվում կատարել հրատապ մեկ անձից գնում, ինչպես նաև անհրաժեշտության դեպքում Նախագծում նշում կատարելով նաև համապատասխան գնման **անհետաձգելի համարելու մասին:**Ուստի, հաշվի առնելով վերոգրյալը, Նախագծի դրույթները անհրաժեշտ է վերանայել 2017 թվականի մայիսի 4-ի թիվ 526-Ն որոշման համատեքստում: | * Ընդունվել է
 |
|  - Նախագծի նախաբանում անհրաժեշտ է հղում կատարել նաև «Գնումների մասին» օրենքի համապատասխան դրույթներին, նկատի ունենալով «Նորմատիվ իրավական ակտերի մասին» օրենքի 13-րդ հոդվածի 1-ին մասը, ըստ որի՝ ***ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:*** | -Ընդունվել է |
| - նախագծի վերնագրից անհրաժեշտ է հանել «փոփոխություններ և» բառերը, նկատի ունենալով այն հանգամանքը, որ Նախագծով կատարվում են միայն լրացումներ | **Պարզաբանում՝**Հայաստանի Հանրապետության կառավարության 2022 թվականի հուլիսի 14-ի N 1065- ն որոշման մեջ նշված ԷԱՃ գնման ձևը փոփոխվում է ՀՄԱ գնման ձևով: |
|  - նախագծի վերնագրում անհրաժեշտ է նշել որոշման կրճատ անվանումը, նկատի ունենալով «Նորմատիվ իրավական ակտերի մասին» օրենքի 12-րդ հոդվածի 5-րդ մասը, ըստ որի՝ «Նորմատիվ իրավական ակտում փոփոխություններ կամ լրացումներ նախատեսող կամ իրավական ակտի գործողությունը դադարեցնող իրավական ակտի վերնագրում բերվում է միայն փոփոխվող կամ գործողությունը դադարեցվող իրավական ակտի` սույն օրենքի սահմանված կրճատ անվանումը:»: | -Ընդունվել է |
|  - նախագծի 1-ին կետի 1-ին ենթակետում «վերնագիրը» բառը անհրաժեշտ է փոխարինել «վերնագրում» բառով | -Ընդունվել է |
|  - նախագծի 1-ին կետի 2-րդ ենթակետում «1,1» թիվը անհրաժեշտ է փոխարինել «1.1» թվով: | -Ընդունվել է |
| **3. Վարչապետի աշխատակազմ** | **06 հոկտեմբեր 2022թ.** |
| **N 02/16.10/32927-2022** |
| Ուսումնասիրելով ՀՀ կառավարության որոշման նախագիծը առաջարկում ենք- նախագծի 1-ին կետի 2-րդ ենթակետով նախատեսվում է թույլատրել ՀՀ արտկարգ իրավիճակների նախարարությանը (...) գնման ընթացակարգի նկատմամբ չկիրառել ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 21-րդ կետի 1-ին ենթակետի «դ» պարբերության, 43-րդ կետի և 71-րդ կետի 1-ին ենթակետի /բացառությամբ «զ» պարբերության/, ինչպես նաև ՀՀ կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները: Սակայն առաջարկվող կարգավորումը չի բխում ՀՀ օրենսդրության, այդ թվում՝ «Նորմատիվ իրավական ակտերի մասին» ՀՀ օրենքի պահանջներից, հաշվի առնելով այն հանգամանքը, որ ՀՀ օրենսդրությունում և հիշյալ օրենքում առկա չէ գործող որևէ իրավական նորմի *չկիրառելու* հետ կապված կարգավորում: | -Չի ընդունվել Գտնում ենք, որ նախագիծը բխում է ՀՀ կառավարության 2017 թվականի մայիսի 4-ի N 526-N որոշմամբ հաստատված կարգի 3-րդ կետի բովանդակությունից, քանի որ առկա է գնման գործընթացի առանձնահատկություն։ Ընդ որում առկա են նմանատաիպ կարգավորումներ սահմանող ՀՀ կառավարության կողմից հաստատված որոշումներ: Օրինակ՝ ՀՀ կառավարության 2022 թվականի օգոստոսի 18-ի թիվ 1293-Ն և N 1307-Ն որոշումներ, 2022 թվականի հուլիսի 7-ի թիվ 1039-Ն որոշումներ: |